Hashira-e

Hashira-e (, ’pylväskuvat’) ovat kapeita ja korkeita puupiirrospainokuvia japanilaisessa ukiyo-e-tyylisuunnassa. Tyypillinen pylväskuva on noin 73 cm korkea ja 12 cm leveä.Harris 2010 s. 55 Pylväskuvassa kaksi arkkia oli liimattu yhteen ennen kuvan painamista tai painamisen jälkeen. Pylväskuvat oli tarkoitettu ripustettavaksi tai liimattavaksi japanilaisten rakennusten kevyiden paperiseinien välisiin pylväisiin. Liimaamisen vuoksi kuvia on säilynyt vain vähän.Harris 2010 s. 25, 112 

Pylväskuvan korkea ja pitkä muoto oli kuvittajille haaste. He ratkaisivat sen usein sommitelmalla, jossa oli päällekkäisiä diagonaalisia linjoja. Joskus vastakkaiset linjat vuorottelivat pystyssä kuvassa. Tästä sommittelutekniikasta kehittyi ajan myötä konventio ja sääntö, jota myöhemmät mestarit käyttivät, sovelsivat ja kehittivät edelleen.Bell 2002 s. 104 

Ensimmäisenä pylväskuvien suunnittelijana on pidetty Okumura Masanobua (1686–1764).Marks 2010 s. 60 Esimerkiksi Suzuki Harunobu (1725–1770),Munsterberg 1982 s. 28  Isoda Koryusai (1735–90),Harris 2010 s. 112 Torii Kiyonaga (1752–1815),Harris 2010 s. 227–228 ja Kitagawa Utamaro (noin 1783–1806) työskentelivät hashira-e-formaatissa. Erityisesti Koryusaita on myöhemmin pidetty formaatin mestarina.Munsterberg 1982 s. 67Marks 2010 s. 125

 Lähteet 






 Viitteet 

 Aiheesta muualla 

Luokka:Ukiyo-e